ഓണകിറ്റ്: ഓണകിറ്റില് ഏലക്ക വാങ്ങിയതില് 8 കോടി രൂപയുടെ അഴിമതി എന്ന് ആരോപണം തിരുവനന്തപുരം: ഓണകിറ്റ് വിതരണത്തില് ഗുരുതര അഴിമതിയെന്ന് വി.ഡി. സതീശന് ആരോപിച്ചു. ഓണക്കിറ്റിലെ ഏലക്ക വാങ്ങിയതിലാണ് അഴിമതിയെനാണ് പ്രതിപക്ഷ നേതാവ് വി.ഡി. സതീശന്റെ ആരോപണം. കൃഷിക്കാരില് നിന്ന് ഏലം നേരിട്ട് സംഭരിക്കാതെ ഇടനിലക്കാരില് നിന്ന് വാങ്ങിയതില് ക്രമക്കേടെന്നും അദ്ദേഹം പറഞ്ഞു. തമിഴ്നാട്ടിലെ ഇടനിലക്കാരന് ഇതിന് പിന്നിലെന്നും അദ്ദേഹം വ്യക്തമാക്കി. ഓണക്കിറ്റിലേക്ക് വാങ്ങിയ ഏലം നിലവാരം കുറഞ്ഞതാണെന്നും അദ്ദേഹം ആരോപിച്ചു. ഇതിന്മുന്പ്പും ഓണക്കിറ്റിലെ ഏലക്ക വാങ്ങിയതില് അഴിമതിയുണ്ടെന്ന് ആരോപിച്ച് പി.ടി. തോമസ് എം.എല്.എ. രംഗത്തെത്തിയിരുന്നു. ഓണകിറ്റില് ഏലക്ക വാങ്ങിയതില് 8 കോടി രൂപയുടെ അഴിമതിയുണ്ടെന്നാണ് പി.ടി. തോമസ് ഉന്നയിച്ച ആരോപണം. 5 ഭക്ഷ്യ വിഭവങ്ങളാണ് ഭക്ഷ്യ വകുപ്പിന്റെ നേതൃത്വത്തില് വിതരണം ചെയ്യുന്ന സൗജന്യ ഓണക്കിറ്റില് ഉള്പ്പെടുത്തിയിട്ടുള്ളത്. സംസ്ഥാനത്തെ എല്ലാ കാര്ഡ് ഉടമകള്ക്കും റേഷന് കടകള് വഴിയാണ് ഓണക്കിറ്റ് നല്കുന്നത്. 86 ലക്ഷം റേഷന് കാര്ഡ് ഉടമകള്ക്കും ഇത്തവണ ഓണത്തിന് മുന്പായി ഓണക്കിറ്റ് ലഭ്യമാക്കാനായിരുന്നു സര്ക്കാര് ലക്ഷ്യമിട്ടിരുന്നത്. മൊത്തം 420.50 കോടി രൂപയോളമാണ് ഇതിനായി ചെലവ് പ്രതീക്ഷിക്കുന്നത്. ജൂലൈ അവസാനത്തോടെ ആരംഭിച്ച കിറ്റ് വിതരണം ആഗസ്ത് 18 ന് മുന്പായി പൂര്ത്തിയാക്കാനായിരുന്നു സര്ക്കാര് പദ്ധതി.